Sedmero zamjenika općinskih i županijskih državnih odvjetnika svečano je danas prisegnulo pred predsjednikom Državnoodvjetničkog vijeća na obnašanje državnoodvjetničke dužnosti nakon što ih je na te dužnosti imenovalo Državnoodvjetničko vijeće.
Ines Videnić Desović svečano je prisegnula na dužnost zamjenice županijskog državnog odvjetnika u Županijskom državnom odvjetništvu u Zagrebu nakon što je imenovana za zamjenicu na 46. sjednici Vijeća održanoj 16. lipnja 2021.
Vijeće je na svojoj 54. sjednici održanoj 12. listopada 2021. imenovalo troje zamjenika pa je Igor Burić prisegnuo na dužnost zamjenika županijske državne odvjetnice u Županijskom državnom odvjetništvu u Sisku, a Jelena Knežević na dužnost zamjenice županijske državne odvjetnice u Županijskom državnom odvjetništvu u Varaždinu, dok je Ivana Kolesarić prisegnula na dužnost zamjenice županijskog državnog odvjetnika u Županijskom državnom odvjetništvu u Osijeku.
Na 57. sjednici Državnoodvjetničkog vijeća održanoj 16. studenoga 2021. imenovane su tri zamjenice pa su Silvana Brala i Katarina Glavač Sladić prisegnule na dužnost zamjenica općinskog državnog odvjetnika u Općinskom državnom odvjetništvu u Zadru, a Andreja Bunić na dužnost zamjenice općinske državne odvjetnice u Općinskom državnom odvjetništvu u Varaždinu.